Λάζαρος Λωτίδης

Ο Λάζαρος Λωτίδης του Κυριάκου (14 Οκτωβρίου 1956) είναι Έλληνας δικηγόρος και πολιτικός που διετέλεσε βουλευτής και υφυπουργός με το ΠΑΣΟΚ.

Βιογραφικό
Γεννήθηκε στους Πύργους Εορδαίας Κοζάνης στις 14 Οκτωβρίου 1956. Σπούδασε στη Νομική Σχολή του Αριστοτελείου Πανεπιστημίου Θεσσαλονίκης (ΑΠΘ). Κατά τη διάρκεια των σπουδών του ασχολήθηκε με το φοιτητικό συνδικαλισμό ως στέλεχος της ΠΑΣΠ.

Υπήρξε γραμματέας του Επαρχιακού Γραφείου Εορδαίας του ΠΑΣΟΚ (1985-1988), αντιπρόεδρος του Διοικητικού Συμβουλίου του Μποδοσάκειου Νοσοκομείου Πτολεμαΐδας (1986-1989), και μέλος της Κεντρικής Επιτροπής του ΠΑΣΟΚ.

Διετέλεσε βουλευτής Κοζάνης με το ΠΑΣΟΚ από το 1989 έως το 2007, και χρημάτισε υφυπουργός Εθνικής Άμυνας από τον Οκτώβριο του 2001 μέχρι τον Μάρτιο του 2004.

Παραπομπές

Βουλευτές εκλεγμένοι με το ΠΑΣΟΚ
Βουλευτές Κοζάνης
Έλληνες υφυπουργοί Εθνικής Άμυνας